دريوش

دريوش مدينة مغريبية و جماعة ترابية حضرية كاينة ف إقليم دّريوش، جهة الشرق، ساكنين فيها 14741 واحد، على حسب لإحصاء لعام 2014. تاريخ فحرب الريف (1921-1926)، وقفات دريوش فالجنب ديال لأمازيغ ديال الريف بقيادة عبد لكريم وضد لإستعمار لصبليوني. وفعام 1975، من بعد ما ضم لمغريب لأراضي ديال لصحرا لمغربية، ستقبلات لمدينة لمئات ديال لمغاربة لي هربو من لجزائر. ومن عام 2009، ولات الدريوش هي لعاصمة ديال لإقليم الجديد لي تدار وبنفس السمية. لموقع ولمناخ ​جات دريوش فلحاشية الشرقية ديال جبال الريف، بشي 100 كلم (طريق) فلجنوب الشرقي ديال لحسيمة، وبشي 60 كلم فلجنوب لغربي ديال ناظور. وكيدوز من لمدينة واد كرت لي كيحمل من بعد ما كطيح الشتا بالجهد، وهاد لواد كيخوي فلبحر لبيض لمتوسط فلغرب ديال مليلية. ​لمناخ فلغالب ناشف وسخون؛ والشتا (شي 300 تل 400 ملم فلعام) كطيح بالأخص فلنص لبارد ديال لعام. السكان ​هاد زيادة سريعة فلعدد ديال السكان راجعة بالأساس للهجرة ديال لعائلات لأمازيغية من الجبال لي دايرة بلمدينة فسلسلة جبال الريف. الرياضة الرياضة فدريوش كيعاود عليها واحد من لمفكرين ديال لمنطقة وقيدوم الرياضة تما، لي هو لمرجع لأساسي لتاريخ دريوش فوقت لإستعمار، السيد أحمد لعرباوي. كيقول بلي لمنطقة عرفات جوج نواع ديال الرياضات فلوقت ديال لإستعمار لصبليوني. وكيعاود على لكبار بلي لفروسية بانت فلبدية ديال لقرن لعشرين، فين كانت كتدار تدريب يوميا فلقشلة ديال لعسكر، وبالضبط ف"تدينسيا" ( بلاصة فين كيترباو لخيل). وكيقول أحمد لعرباوي بلي سمع من لعسكر الصبليون بلي كانوا كيلعبو كورة فوسط لحامية فلعشرينيات ديال لقرن لفايت، وبدات كتنتشر حتى بانت لمرة للوالة بين لمغاربة فالتلاتينيات. وبسباب لحروب ولقساوة ديال لظروف (الجوع ولمدابزات)، غبرات الرياضة ووصلات لمرحلة ديال الشلل. كيكمل أحمد لعرباوي بلي فللخر ديال الربعينات رجعات كورة دقة دقة، وكان كيتبع لماتشات لي كيلعبو لعسكر فالتيران ديال لحامية، ومرات خرى فبلايص مختلفة. فعام 1977، تأسس فريق اتحاد الدريوش ديال كورة، لي دخل للمنافسة فلبطولة، وتحط لمكتب لمسير ديالو من طرف سعيد لجراري، لوكيلي لمختار، محمد لعمراوي وأحمد لعرباوي. تعليم نسبة لأمية (نّاس لّي ما كايعرفوش يقراو ولا يكتبو) : 37,2% نسبة سّكان لّي قاريين فوق الليسي (ليسي و جامعة): 11,7% إقتصاد بزاف ديال الرجال كيخدمو فأوروبا وكيرجعو كاع لعوام فالصيف لمدينتهم لأصلية. وكاينين فرص ديال لخدمة خرى فالتيجارة الصغيرة، و الصناعة التقليدية، ولإدارة، وكدلك فالتعليم ولقطاع ديال الصحة. نسبة نّاس نّشيطين (لّي يقدرو يخدمو): 43,6% نسبة لبطالة (نّاس لّي ما خدامينش و تايقلبو على خدمة): 19% نسبة نّاس اللي خدامين ف دّولة (ولا لبيطاليين اللي سبق ليهوم خدمو): 12,4% نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):45,6% مصادر